हालांकि अंतरराष्ट्रीय बाजार में कच्चे तेल के दाम इस राहत के मुकाबले कहीं ज्यादा गिरे हैं लेकिन तेल कंपनियां अभी भी आमजन को सीधे तौर पर मोटी राहत देने को तैयार नहीं है। इस समय अंतरराष्ट्रीय बाजार में कच्चे तेल की कीमत 78 डॉलर प्रति बैरल पर बनी हुई है। बहरहाल त्योहारी सीजन में पेट्रोल दर में कमी का लाभ जनता को परोक्ष रूप से मिलेगा। उम्मीद की जा रही है कि अगले 15 दिन यही स्थिति बनी रहेगी और पेट्रोल डीजल में एक से 2 रुपए तक की कुल राहत और मिल सकेगी।